62020CJ0230_INF
2021 m. gegužės 20 d. Teisingumo Teismo (aštuntoji kolegija) sprendimas
BTA Baltic Insurance Company
(Byla C‑230/20) (
1
)
„Prašymas priimti prejudicinį sprendimą – Reglamentas (EEB) Nr. 2913/92 – Bendrijos muitinės kodeksas – 195 straipsnis – 232 straipsnio 1 dalies a punktas – 221 straipsnio 3 dalis – Bendrasis muitų tarifas – Skolos muitinei išieškojimas – Pranešimas apie muito sumą skolininkui – Senaties terminas – Reikalavimas sumokėti skolą kaip garantui – Vykdymas, kad būtų užtikrintas sumokėjimas – Protingas terminas“
1.
Muitų sąjunga – Skolos muitinei atsiradimas ir išieškojimas – Garantija, pateikiama dėl skolos muitinei – Pranešimas skolininkui apie muitų sumą per trejus metus nuo skolos muitinei atsiradimo dienos – Skolininko sąvoka – Užstatas kaip dėl skolos muitinei pateikiama garantija – Netaikymas – Senaties terminas – Taikymas – Nebuvimas
(Tarybos reglamento Nr. 2913/92, iš dalies pakeisto Reglamentu Nr. 1186/2009, 195 straipsnis ir 221 straipsnio 1 ir 3 dalys)
(žr. 35–38 punktus ir rezoliucinės dalies 1 punktą)
2.
Muitų sąjunga – Skolos muitinei atsiradimas ir išieškojimas – Valstybių narių pareiga pasinaudoti visomis galiojančių teisės aktų joms suteiktomis galimybėmis, kad būtų užtikrintas muitų sumokėjimas – Apimtis – Priverstinis vykdymas – Reikalavimas sumokėti skolą kaip garantui – Įtraukimas
(Tarybos reglamento Nr. 2913/92, iš dalies pakeisto Reglamentu Nr. 1186/2009, 232 straipsnio 1 dalies a punkto pirma ir antra pastraipos)
(žr. 42, 43 punktus ir rezoliucinės dalies 2 punktą)
3.
Europos Sąjungos teisė – Principai – Teisinis saugumas – Apimtis – Skolos muitinei išieškojimas – Reikalavimas sumokėti skolą kaip garantui – Protingo termino laikymasis
(Tarybos reglamentas Nr. 2913/92, iš dalies pakeistas Reglamentu Nr. 1186/2009)
(žr. 47, 48 punktus ir rezoliucinės dalies 3 punktą)
Rezoliucinė dalis
1.
1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, iš dalies pakeisto 2009 m. lapkričio 16 d. Tarybos reglamentu (EB) Nr. 1186/2009, nustatančiu Bendrijos atleidimo nuo muitų sistemą, 195 straipsnį reikia aiškinti taip: šiame straipsnyje numatytas garantas negali būti laikomas „skolininku“, kaip tai suprantama pagal Reglamento Nr. 2913/92, iš dalies pakeisto Reglamentu 1186/2009, 221 straipsnio 3 dalį, ir dėl to jam negali būti taikomas toje nuostatoje numatytas trejų metų terminas, skaičiuojamas nuo skolos muitinei atsiradimo dienos.
2.
Reglamento Nr. 2913/92, iš dalies pakeisto Reglamentu 1186/2009, 232 straipsnio 1 dalies a punktą reikia aiškinti taip: šioje nuostatoje numatyta valstybių narių pareiga pasinaudoti visomis galiojančių teisės aktų joms suteiktomis galimybėmis, kad būtų užtikrintas muitų sumokėjimas, taikoma ne tik skolininko, bet ir garanto atžvilgiu; taigi garantas gali pagal minėtą 232 straipsnio 1 dalies a punktą būti laikomas asmeniu, į kurį nukreiptas sprendimo vykdymas ir kuriam taikomos valstybės narės vykdymo teisės nuostatos, įskaitant nuostatas dėl terminų.
3.
Iš teisinio saugumo principo kylantį reikalavimą laikytis protingo senaties termino reikia aiškinti taip: jis taikomas ieškiniui, kuris pareikštas garantui, siekiant užtikrinti skolos muitinei išieškojimą.
(
1
)	OL C 255, 2020 8 3.